Αλέξης Πανσέληνος

Ο Αλέξης Πανσέληνος (1943) είναι Έλληνας συγγραφέας, πεζογράφος και μεταφραστής.

 Βιογραφικά στοιχεία 

Γεννήθηκε στην Αθήνα και είναι γιος του Ασημάκη Πανσέληνου, συγγραφέα και ποιητή, και της Έφης Πανσελήνου, ποιήτριας και πεζογράφου - και οι δυο γνωστοί συγγραφείς της γενιάς του '30. Σπούδασε νομική στο Πανεπιστήμιο Αθηνών, ειδικεύτηκε στο ναυτιλιακό δίκαιο και εργάστηκε ως δικηγόρος μέχρι το 1997.

Κατοικεί στην Αθήνα και είναι παντρεμένος με τη συγγραφέα Λουκία Δέρβη.

 Λογοτεχνική παρουσία 

Το 1982 δημοσίευσε το πρώτο βιβλίο, Ιστορίες με σκύλους, και το 1986 εξέδωσε το μυθιστόρημα Η Μεγάλη πομπή, το οποίο τιμήθηκε με το Β΄ Κρατικό βραβείο Μυθιστορήματος. Το 1997 υπήρξε υποψήφιος, εκπροσωπώντας την Ελλάδα, για το Ευρωπαϊκό Αριστείο Λογοτεχνίας.

Το έργο του περιλαμβάνει οκτώ μυθιστορήματα, δυο τόμους με διηγήματα, τρεις τόμους με δοκίμια και μετάφραση μυθιστορημάτων και διηγημάτων των Antony Hope Hawkins, Eduard Mörike, John Barth, Petrie Harbouri και Tom Newton. Λογοτεχνικά έργα του (Η Μεγάλη πομπή, Ζαΐδα ή Η καμήλα στα χιόνια, οι Σκοτεινές Επιγραφές και Η εξαφάνιση της Μπέτσυς) έχουν μεταφραστεί: στα γαλλικά από τον Henri Tonnet, στα ιταλικά από τον Maurizio De Rosa και τον Mario Cazzulo, στα αγγλικά από την Caroline Harbouri, στα γερμανικά από τον Theo Votsos, στα πολωνικά από την Alicja Biadun. Υπό έκδοση για το 2022 είναι η ρουμάνικη μετάφραση της Κρυφής πόρτας από την Edith Uncu.

Παράλληλα με το συγγραφικό του έργο μεταφράζει έργα από τα αγγλικά και τα γερμανικά.

 Εργογραφία 
Ιστορίες με σκύλους, (διηγήματα) 1982
Η Μεγάλη Πομπή, (μυθιστόρημα) 1985
Βραδιές μπαλέτου, (μυθιστόρημα) 1991
Δοκιμαστικές πτήσεις, (δοκίμια & άρθρα) 1993
Ζαΐδα, ή Η καμήλα στα χιόνια, (μυθιστόρημα) 1996
Ο Κουτσός άγγελος, (μυθιστόρημα) 2002
Τέσσερις Ελληνικοί Φόνοι, (διηγήματα) 2004
Μια λέξη, χίλιες εικόνες, (δοκίμιο) 2004
Σκοτεινές επιγραφές, (μυθιστόρημα) 2011
Η κρυφή πόρτα, (νουβέλα) 2016
Ελαφρά ελληνικά τραγούδια, (μυθιστόρημα) 2018
Λάδι σε καμβά, (μυθιστόρημα) 2022
Ξεχασμένες λέξεις, (μυθιστόρημα) 2025

 Ξενόγλωσσες εκδόσεις 
Betsy Lost (μετάφραση Καρολίνα Χαρμπούρη) Κέδρος

La Grande Procession (μετάφραση Henri Tonnet) Les Editions du Griot, Paris

La Grande Processione (μετάφραση Maurizio De Rosa) Crocetti Editore, Milano

Zaide ou Le chameau dans la neige (μετάφραση Henri Tonnet) Gallimard, Paris

Zaide oder Das Kammel in der Schnee (μετάφραση Theo Votsos) Berlin Verlag, Berlin

Zaida (μετάφραση Mario Cazzulo) Cricetti Editore, Milano

Tajemnicze inskrypcje (μετάφραση Alicja Biadun) Kziazkowe Klimaty, Wroclaw

The Lame Angel (μετάφραση Petrie Harbouri) Recital Editions, Woodstock, NY USA

Ușa secretă (Η κρυφή πόρτα) (μετάφραση Edith Uncu) Editura Omonia, Bucharest (κυκλοφορείτο 2026)

 Διακρίσεις 
Β' Κρατικό Βραβείο Μυθιστορήματος 1985 για το μυθιστόρημα "Η Μεγάλη Πομπή"

Βραβείο Μυθιστορήματος Περιοδικού "Διαβάζω" 2012 για το μυθιστόρημα "Σκοτεινές επιγραφές"

Ελληνική υποψηφιότητα για το Ευρωπαϊκό Αριστείο 1997 το μυθιστόρημα "Ζαΐδα ή Η καμήλα στα χιόνια"

Βραβείο Μυθιστορήματος της Ακαδημίας Αθηνών (Ίδρυμα Κ. & Ε. Ουράνη) 2018 για το μυθιστόρημα "Ελαφρά ελληνικά τραγούδια"

Μεγάλο Βραβείο για το Σύνολο του Έργου του από το ηλεκτρονικό περιοδικό "Ο Αναγνώστης"  2020.

Επίτιμος διδάκτωρ του τμήματος Μετάφρασης και Διερμηνείας του Ιονίου Πανεπιστήμιου, 2021.

Βραβείο Καβάφη 2026 για το σύνολο του έργου του.

 Μεταφράσεις 
Anthony Hope The Prisoner of Zenda, μυθιστόρημα (Κέδρος)

Caroline Harbouri The brothers Carburi, μυθιστόρημα (Πατάκης)

John Barth The sot-weed factor, μυθιστόρημα (Πόλις)

Eduard Moericke Mozart auf der Reise nach Prag, νουβέλα (Καστανιώτης).

 Παραπομπές 

Κατηγορία:Έλληνες συγγραφείς του 20ού αιώνα